ANC bekommerd oor gesprekke wat uitlek | Maroela Media
ANC bekommerd oor gesprekke wat uitlek
(Argieffoto: Rapitse Montsho/Flickr)
Die ANC het sy regspan opdrag gegee om ondersoek in te stel na die uitlek van inligting tydens die vergadering van dié party se nasionale uitvoerende komitee (NUK).
Pule Mabe, ANC-woordvoerder, het Sondag bevestig private gesprekke wat tydens een van dié vergaderings plaasgevind het, is ongemagtig met 'n mediaplatform gedeel.
"Inligting is aan 'n digitale mediaplatform Insight Factor uitgelek. Hierdie platform het homself aangestel om die publiek deurentyd op die hoogte te hou van dit wat tydens die NUK-vergaderings gebeur," het Mabe gesê.
"Ons weet dat hulle inligting deur hul eie agente gevoer word met die bose oogmerk om nie net die ANC te verdeel nie, maar ook om 'n spesifieke narratief te bevorder wat teen die verenigde gees is wat by NUK-vergadering heers."
Volgens Mabe bepaal die ANC se kommunikasieprotokol dat enige gedrag wat daartoe lei dat vertroulike inligting uitgelek word, 'n oortreding van hierdie protokol is. Die party sê hy het dus 'n plig om iets daaromtrent te doen.
Ingevolge hierdie protokol is enige lid wat inligting óf aan die media lek óf aan die publiek bekendmaak – sonder die nodige magtiging of vooraf goedkeuring – skuldig aan wangedrag.
Ramaphosa skop teen 'entstof-apartheid'
Voormalige hoof van Spur sterf
… bose oogmerk… So, geheime gekonkel moet geheim bly en die so edele ANC moet voorstu in sy edele planne om die land verder op te hef…. so edel en opreg ons oppergesag bo die parlement en howe selfaangestel en onaantasbaar. Gelukkig is ons 'n skatryk land wat hierdie diepsinnige speletjies kan bekostig. Ek lees juis nou so lekker aan DeKM se jongste boek, 1994. Spring gou of dis uitverkoop.
Hoe meet konfussie in die ANC, hoe beter. Mag hulle binne-gevegte hulle verkiesingsveldtog ontspoor.
Bloed is nou aan die stange. Binne kort die begrafnis.
Soos die dinge vir my lyk is hier n staatsgreep voor hier n verkiesing is
Ek mag verkeerd wees en baie kritiek kry, maar ek dink vir die eerste keer in jare probeer die ANC om die land in die regte rigting te draai. Weet daar is steeds baie foute soos die alewige vermorsing van geld op staats entiteite en masiewe wereld skuld, maar die sterk stand teen korrupsie en die korruptes is 'n goeie teken. Om die skip te draai na die vorige Zuma era kan nie maklik wees nie en ek dink hulle moet kans gegee word om dinge uit te sorter. As nie wie is die alternatiewe om die land te regeer?